CELEX: 32013D0093
Language: fi
Date: 2011-04-14 00:00:00
Title: 2013/93/EU: Neuvoston päätös, annettu 14 päivänä huhtikuuta 2011 , etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen allekirjoittamisesta Euroopan unionin puolesta

26.2.2013   
            
            
               FI
            
            
               Euroopan unionin virallinen lehti
            
            
               L 54/1
            
         NEUVOSTON PÄÄTÖS,
   annettu 14 päivänä huhtikuuta 2011,
   etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen allekirjoittamisesta Euroopan unionin puolesta
   (2013/93/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen, jäljempänä ’yleissopimus’, tarkoituksena on korvata Paneurooppa–Välimeri-vyöhykkeen maiden välillä tällä hetkellä voimassa olevat alkuperäsääntöpöytäkirjat.
            
         
               (2)
            
            
               Vakautus- ja assosiaatioprosessiin osallistujat otetaan tällä yleissopimuksella mukaan Paneurooppa-Välimeri-alkuperäkumulaatiojärjestelmään.
            
         
               (3)
            
            
               Neuvosto valtuutti 26 päivänä marraskuuta 2009 komission aloittamaan yleissopimusta koskevat neuvottelut EFTA-valtioiden, Barcelonan prosessiin osallistujien, vakautus- ja assosiaatioprosessiin osallistujien sekä Färsaarten kanssa.
            
         
               (4)
            
            
               Euro–Välimeri-vyöhykkeen kauppaministerit hyväksyivät yleissopimuksen tekstin Brysselissä 9 päivänä joulukuuta 2009 pidetyssä konferenssissaan.
            
         
               (5)
            
            
               Yleissopimus olisi allekirjoitettava ja liitteenä oleva julistus hyväksyttävä,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen allekirjoittaminen Euroopan unionin puolesta sillä varauksella, että mainittu yleissopimus (1) tehdään.
   2 artikla
   Hyväksytään tämän päätöksen liitteessä oleva julistus Euroopan unionin puolesta.
   3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa yleissopimus Euroopan unionin puolesta sillä varauksella, että se tehdään, ja antaa tämän päätöksen liitteessä oleva julistus.
   4 artikla
   Tämä päätös tulee voimaan päivänä, jona se annetaan.
   
      Tehty Luxemburgissa 14 päivänä huhtikuuta 2011.
      
         
            Neuvoston puolesta
         
         
            Puheenjohtaja
         
         FAZEKAS S.
      
   
   
      (1)  Yleissopimuksen teksti julkaistaan yhdessä yleissopimuksen tekemistä koskevan päätöksen kanssa.
   
      LIITE
      
         JULISTUS
         Euroopan unioni toteaa, että viittaus Kosovoon ei vaikuta Euroopan unionin jäsenvaltioiden eikä Euroopan unionin Kosovon asemaa koskeviin kantoihin, eikä Euroopan unionin jäsenvaltioiden oikeuteen määrittää suhteensa Kosovoon.